На основу Решења стечајног судије Привредног суда у Београду, 9.Ст.бр.210/2016 од 09.02.2017.године, и Решења стечајног судије Привредног суда у Београду 3.Ст.188/2021 од 11.10.2021. године, правоснажно 26.10.2021. године,а у складу са чланoвима 131., 132., 133.,135.,136 и 149 Закона о стечају («*Службени гласник Републике Србије» број*  104/2009, 99/2011 - dr. zakon, 71/2012 - odluka US, 83/2014, 113/2017, 44/2018 i 95/2018)), Националним стандардом број 5 – Национални стандард о начину и поступку уновчења имовине стечајног («*Службени гласник Републике Србије» број 62/2018*) стечајни управник стечајног дужника

**СТЕЧАЈНА МАСА „САПРА“ Друштво са ограниченом одговорношћу из БЕОГРАДА, ул.Дубљанска број 37**

**ОГЛАШАВА**

**Прву продају непокретне имовине стечајног дужника јавним надметањем**

|  |  |  |  |
| --- | --- | --- | --- |
| **Редни број** | **Предмет продаје**  **О П И С** | **Почетна цена у динарима** | **Депозит у динарима** |
| **1.** | Објекат број 1 – Остале зграде – Менза, површине земљишта под објектом 2.428 м2, спратности ПР+СП1, укупне површине објекта 4.562. м2 саграђен на кат.парц. 6497/13 К.О. Смедеревска Паланка I, уписан у Л.Н. 7430 К.О. Смедеревска Паланка I, | 21.518.073,00 | 8.607.229,20 |

(*Напомена:Преглед имовине стечајног дужника, као и статус исте, детаљно је приказан у Продајној документацији)*

Право на учешће у поступку продаје имају сва правна и физичка лица која:

1. након добијања профактуре, изврше уплату ради откупа продајне документације у укупном износу од **100.000,00** динара.Профактура се може преузети лично на адреси 11000 Београд, ул.Немањина бр.4 други спрат канцеларија 213, сваког радног дана у периоду од 10:00 до 14:00 часова, уз обавезну најаву стечајном управнику . Рок за откуп, уплату и преузимање продајне документације је 20.05.2022. године.;
2. уплате **депозит у висини** 8.607.229,20 на текући рачун стечајног дужника број: **160-6000001283289-15** **код „BANCA INTESA“ а.д. Београд,** или положе неопозиву првокласну банкарску гаранцију наплативу на први позив, најкасније **5 радних дана** пре одржавања продаје (рок за уплату депозита је 20.05.2022. године). У случају да се као депозит положи првокласна банкарска гаранција, оригинал исте се ради провере мора доставити искључиво лично стечајном управнику, на адресу 11000 Београд, ул. Немањина бр.4 други спрат канцеларија 213, најкасније 20.05.2022. године до 15:00 часова по београдском времену (GMT+1). У обзир ће се узети само банкарске гаранције које пристигну на назначену адресу у назначено време.
3. рок важења банкарске гаранције је 27.07.2022. године.
4. потпишу изјаву о губитку права на повраћај депозита. Изјава чини саставни део продајне документације;

Имовина стечајнoг дужника се купује у виђеном стању, имовина се може разгледати након откупа продајне документације, сваким радним даном од 12:00 до 15:00 часова а најкасније 7 (седам) дана пре заказане продаје (уз претходну најаву стечајном управнику). Стечајни управник позива сваког купца да независно провери и утврди тачност, потпуност и истинитост података садржаних у продајној документацији.

Стечајни управник не одговара за накнадно утврђене недостатке који му нису били познати.

Након уплате депозита а најкасније до 20.05.2022.године, потенцијални купци, ради правовремене евиденције, морају предати стечајном управнику:

-попуњен образац пријаве за учешће на јавном надметању,

-доказ о уплати депозита или оригинал банкарске гаранције,

-потписану изјаву о губитку права на повраћај депозита,

-извод из регистра привредних субјеката и ОП образац (ако се као потенцијални купац пријављује правно лице), овлашћење за заступање, уколико јавном надметању не присуствује потенцијални купац лично (за физичка лица) или законски заступник (за правна лица).

**Јавно надметање** одржаће се дана **27.05.2022.године у 11:00 часова** на следећој адреси: 11000 Београд, ул. Немањина бр.4, други спрат канцеларија 213.

**Регистрација учесника** почиње у 09:00 часова, а завршава се у 10,45 часова, на истој адреси**.**

Стечајни управник спроводи јавно надметање тако што:

1. региструје лица која имају право учешћа на јавном надметању (имају овлашћења или су лично присутни);
2. отвара јавно надметање читајући правила надметања;
3. позива учеснике да прихвате понуђену цену према унапред утврђеним корацима увећања, ;
4. одржава ред на јавном надметању;
5. проглашава за купца учесника који је прихватио највишу понуђену цену
6. потписује записник.

У случају да на јавном надметању победи Купац који је депозит обезбедио банкарском гаранцијом, исти мора уплатити износ депозита на рачун стечајног дужника у року од два радна дана (48 часова) од дана јавног надметања, након чега ће му бити враћена гаранција;

Потписивању и сачињавању Уговора о купопродаји непокретности приступа се у року од 3 радна дана од дана одржавања јавног надметања, под условом да је депозит који је обезбеђен гаранцијом уплаћен на рачун стечајног дужника. Проглашени Купац је дужан да уплати преостали износ купопродајне цене у року од 15 дана од дана потписивања купопродајног уговора.

Ако проглашени купац одбије да потпише уговор о купопродаји непокретности, или не уплати купопродајну цену у прописаним роковима и по прописаној процедури, губи право на повраћај депозита, а за купца се проглашава други најбољи понуђач. Други најбољи понуђач има иста права и обавезе као проглашени купац. У случају да је други најбољи понуђач на јавном надметању депозит обезбедио банкарском гаранцијом, након одустајања проглашеног купца, исти мора уплатити износ депозита на рачун стечајног дужника у року од два радна дана од пријема обавештења којим се проглашава за купца, након чега ће му бити враћена гаранција.

Уговор о купопродаји непокретности потписује се у року од 3 радна дана од пријема обавештења којим се други најбољи понуђач проглашава за купца.

Након уплате купопродајне цене у целости од стране Купца и након добијања потврде од стране стечајног дужника о извршеној уплати купопродајне цене у целости, донетог Решења стечајног судије Привредног суда у Београду, којим се констатује продаја и Служби катастра непокретности Смедеревска Паланка налаже упис права својине предметне непокретности и брисања свих терета на истој, Купац стиче право на укњижбу непокретности.

Другом најбољем понуђачу на јавном надметању, депозит (гаранција) се враћа у року од 3 (три) дана од дана уплате купопродајне цене од стране проглашеног Купца на јавном надметању.

Учесницима који на јавном надметању нису стекли статус купца или другог најбољег понуђача, депозит (гаранција) се враћа у року од 8 дана од дана јавног надметања. Уплатилац депозита губи право на повраћај депозита у складу са Изјавом о губитку права на повраћај депозита.

Порез на пренос апсолутних права на непокретности, као и све друге непоменуте трошкове који произилазе из закљученог купопродајног уговора, у целости сноси купац.

Oвлашћено лице: стечајни управник Драги Стевановић, контакт телефон: 064 8464 055; e-mail dragi.stevanovic@gmail.com